КIуэкIуэ Казбек хэтащ «ЛъагапIэщIэ» конкурсым хиубыдэу къызэрагъэпэща «IэщIагъэхэм я жармыкIэ» Iуэхум
КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Казбек хэтащ «ЛъагапIэщIэ» республикэ конкурсым и кIэух Iыхьэм хиубыдэу Бэрбэч Хь. М. и цIэр зезыхьэ Къэбэрдей-Балъкъэр къэрал университетым къыщызэрагъэпэща, «IэщIагъэхэм я жармыкIэ» Iуэхум.
Зэпеуэм хиубыдэу абы хэтхэр яIущIащ республикэм и школ-интернатхэм щеджэхэмрэ нэхъ хуэмыщIа унагъуэхэм щыщ сабийхэмрэ. Зэпеуэм щIимыдзэ щIыкIэ абы хэтхэм хуаIуэтащ сабийхэм яхуэгъэза къэрал политикэм и мыхьэнэр, унагъуэхэр гугъуехьхэм хэмыхуэн папщIэ лэ-жьыпхъэхэр.
ЩIалэгъуалэм я пащхьэм къыщыпсэлъащ УФ-м и Президентым и деж «Сабийхэм ятеухуа илъэсипщI» социальнэ программэр гъэзэщIэнымкIэ щыIэ зэзыгъэуIу советым хэт, психологие щIэныгъэхэм я доктор, профессор Семья Галинэ. Абы зэрыжиIамкIэ, мы Iуэхур хуэунэтIащ щIалэгъуалэр социальнэ къалэнхэр дэгъэкIыным, гугъуехь пыухыкIахэм хэхуа ныбжьыщIэхэм защIэгъэкъуэным хуэгъэсэным.
Зэпеуэм хэтащ Къэбэрдей-Балъкъэр Республикэм курыт IэщIагъэ щрагъэгъуэт еджапIэхэу егъэджэныгъэм, узыншагъэр хъумэным, мэкъумэш хозяйствэм, информатизацэм, шынагъуэншагъэр къызэгъэпэщыным, ухуэныгъэм, туризмэм, промышленностым, сатум папщIэ IэщIагъэлIхэр зыгъэхьэзырхэр.
КъБР-м и Iэтащхьэмрэ
Правительствэмрэ я пресс-IуэхущIапIэ.
